**Mindesalme**

**Gud skabte os med liv og ånd**

**og alt han har os givet,**

**han rækker os sin stærke hånd**

**i døden som i livet.**

**Når dødens mørke kommer nær**

**og vil vort mod borttage**

**så ved vi, Jesus du er her,**

**er hos os alle dage.**

**Vi mindes dem der forud gik**

**for frelseren at møde,**

**et evigt liv hos Gud de fik**

**i livets morgenrøde.**

**I kærlighed vi sammen står**

**når dødens smerte kommer,**

**men det der visner og forgår**

**opstår til evig sommer.**

**I stilhed vi vil tænke på**

**de mange gode minder,**

**for hvad vi delte og vi så,**

**for liv som aldrig svinder.**

**Det liv vi fik, de gode år**

**vi nød blandt venner kære**

**gi’r håbet om en evig vår**

**hvor vi skal sammen være.**

**Om end Gud giver gode kår,**

**vi møder død og smerte,**

**men midt i sorgen Gud formår,**

**at trøste sorgfuldt hjerte.**

**Hvor sorgen sætter sine spor**

**og får os til at græde**

**dér er der trøst for den som tror**

**og vej hvor vi kan træde.**

**De kære som vi mister her,**

**dem skal vi atter møde,**

**i evighed vi samles der**

**opstået fra de døde.**

**I kærlighed Gud rækker ud,**

**og i hans ord det lyder:**

**at vi er et, er børn af Gud,**

**han dødens grænser bryder.**

**Bygget på mel.:**

**(Nu falmer skoven)**

**J.H.Nebelong**

**Ole Bækgaard**

**1.8.2018 Nyrup/Allerød**